b'\n_START_ARTICLE_\nAmt\n_START_PARAGRAPH_\nAng\xc2\xa0amt ay isang uri ng dibisyong pampangasiwaan\xc2\xa0na namamahala sa isang grupo ng mga munisipalidad, sa ngayon ay ginagamit lamang sa Alemanya, ngunit dating karaniwang ginagamit din sa iba pang bansa ng Hilagang Europa. Ang\xc2\xa0laki at gamit nito ay naiiba sa bawat bansa at ang mga kataga ay halos katumbas ng township o county\xc2\xa0sa Estados Unidos o shire district\xc2\xa0sa United Kingdom.\n_START_SECTION_\nPagkalat\n_START_PARAGRAPH_\nAng Amt (maramihan: \xc3\x84mter) ay natatangi sa mga\xc2\xa0Bundesl\xc3\xa4nder\xc2\xa0(pederal na mga estado ng Alemanya) ng Schleswig-Holstein, Mecklenburg-Western Pomerania at Brandenburg._NEWLINE_Ang iba pang mga estado ay mayroon ring ganitong subdibisyon sa nakaraan. Ang ilang mga estado ay may katulad na mga yunit pampangasiwaan ay tinawag na Samtgemeinde (Lower Saxony), Verbandsgemeinde (Rhineland-Palatinate) o Verwaltungsgemeinschaft (Baden-W\xc3\xbcrttemberg, Bavaria, Saxony, Saxony-Anhalt, Thuringia).\n_START_SECTION_\nKahulugan\n_START_PARAGRAPH_\nAng isang Amt, pati na rin ang iba pang mga nabanggit na yunit, ay napapasakop sa isang Kreis (distrito) at ito ay isang koleksyon ng mga munisipalidad. Ang amt ay mas mababa sa pamahalaang pandistrito ngunit mas mataas kaysa sa mga pamahalaang pangmunisipalidad, at maaaring inilarawan bilang isang supra-municipality o "municipal conferderation". Karaniwan, ito ay binubuo ng maliliit na munisipalidad (Gemeinden, pangmaramihan ng\xc2\xa0Gemeinde)._NEWLINE_Ang mas malaking munisipalidad ay hindi nabibilang sa isang Amt at ay tinatawag na amtsfreie Gemeinden (nagsasariling munisipalidad); ang ilan sa mga munisipalidad ay maaaring hindi dumidipende sa isang\xc2\xa0Kreis\xc2\xa0(distrito) at tinatawag na kreisfreie Gemeinden, at kapag hindi ito nabibilang sa anumang Land\xc2\xa0ang mga ito ay tinatawag na\xc2\xa0Stadtstaaten (pangmaramihang ng Stadtstaat), halimbawa, mga lungsod-estado (Berlin at Hamburg)._NEWLINE_Ang mga malalaking munisipalidad (lungsod, Aleman St\xc3\xa4dte, pangmaramihan ng\xc2\xa0Stadt) ay maaaring nahahati pa sa mga lokal na tanggapan na tinatawag na\xc2\xa0Orts\xc3\xa4mter (pangmaramihan ng Ortsamt), bawat isa dito ay posibleng pagsasama ng ilang mga suburb (o maliit na townships sa mga pook na rural) ng mga munisipalidad na may pangalang Ortsteile (pangmaramihang ng Ortsteil), pinangalanan mula sa maliit na nayon o hamlet o lokalidad. Ang Ortsteil (suburb o township) ay maaring isang dating parokya, ngunit ngayon ito ay nilalayong lamang para sa mga sibil na layunin at lubos na ginagamit para sa pagpaplano sa loob ng munisipalidad; ang Ortsamt (minsan impormal na tinutukou bilang isang Amt, o impormal na isinalin bilang isang "distritong urban") ay ginagamit upang mag-alok ng mga desentralisadong serbisyo ng munisipalidad sa loob ng mga lokal na administratibong mga tanggapan para sa mga residente sa mga kalapit na suburbs. Ang Ortsteil mismo ay maaari ring maging nakalitong isalin bilang "munisipalidad", ngunit ito ay hindi tama dahil ito ay kabilang sa isang lungsod na tanging epektibong munisipalidad (Gemeinde).'